הכירו את מיכל | הסוכנות היהודית
הסוכנות היהודית לישראל / הכירו את מיכל
הסוכנות היהודית ©
“החזון של "עלמה-דרך ארץ" הוא לפתח מנהיגות נשית בקרב נשים צעירות ומוכשרות מכל גווני החברה הישראלית. לעזור לנשים הצעירות למצוא בתוכן את העוצמות לפרוץ דרך, להוביל ולהנהיג”
"היוזמה שלי להקים מכינה קדם צבאית לבנות נבטה , כשהגעתי לפקד על חיילות צעירות במחנה הטירונים ליד פרדס חנה, מחנה 80 ".
"מאחר וגדלתי בתל אביב למשפחה שהעניקה לי כל מחסורי חשתי שכל האפשרויות פתוחות לפני. היה מובן לי שהכל פתוח וחייתי בתחושה שאני מסוגלת לעשות הכל בחיי. גם אני, וגם חברותי, חיינו בתחושה של חוסן פנימי".
" במחנה 80, גיליתי את מדינת ישראל השנייה. הכרתי בנות נפלאות שהיו צריכות להתגבר על חסמים שונים: מוצא, מגדר, מצב כלכלי, תחושת מסוגלות נמוכה. היה לי ברור, כבר אז, שזה מה שאני רוצה לעשות : להקים מכינה קדם צבאית למנהיגות נשית".
מיכל ברקאי ממכינת עלמה-דרך ארץ
משתתפי המכינה קדם צבאית דרך ארץ
ואיך זה קרה ?
"בחסות הסוכנות היהודית הקמתי מכינה שהיא הגשמת חלום ותכליתה להעצים בנות, שמגיעות מכל רחבי ישראל הגיאוגרפית אבל גם המנטלית. יש כאן מזרחיות ואשכנזיות, דתיות, חילוניות, צבריות ולא צבריות, והמשותף לכולן : הרצון לתרום בשירות צבאי משמעותי ובעשייה למען החברה בישראל".
איך הסוכנות השתלבה בתהליך הזה ומה בעצם תרומתה להליך?
"הסוכנות היהודית חיבקה ואימצה את הפרויקט בחום רב בראותה שאנו בוחרות את חוד החנית של החברה הישראלית ללא כל קשר לרמה הכלכלית שממנה הגיעו המנהיגות העתידיות. הסוכנות היהודית תומכת בנו כלכלית ורעיונית".
כמה צעירות משתתפות במכינה הראשונה והיכן היא מתקיימת ?
"המכינה הראשונה קמה באוגוסט 2013 באופקים והיא כוללת עשרים נערות מדהימות מכל רחבי הארץ. הגיעו אלינו צעירות ממצפה רמון ועד החרמון. הבחירה שלנו באופקים הינה בעלת משמעות עצומה בשל רצוננו להיות מעורבים בעשייה בפריפריה. יש לנו המון מה ללמוד מאופקים ומאנשי אופקים ויש לנו גם הרבה מה לתת שם. קרן אלפ"א לפיתוח אופקים תומכת בנו תמיכה משמעותית בפן החומרי והרוחני גם יחד. "
איך המסלול מתקיים ? מה הוא כולל ?
"הצעירות מגיעות לחצי שנה, מחודש אוגוסט ועד פברואר, לאחר שנבחרו בקפידה. הן דוחות את הגיוס שלהן בחצי שנה , לומדות, מטיילות בכל הארץ, ועוברות תהליך הכנה לצה"ל". "נשיאת הכבוד של המכינה שלנו, תא"ל (מיל.) עמירה דותן נפגשת איתן. הן נפגשות עם נשים משמעותיות בצה"ל, הן נחשפות למגוון תפקידים בצה"ל ושבות לשפר שיבוץ בצה"ל". מה הפעילות הרוחנית שהבנות עוברות כדי להעצים אותן ? "מה שמצוי בDNA של המכינה שלנו הוא לקדם ולהעצים דרך פיתוח מנהיגות נשית. אנו עושים הכל להבהיר להן שלמנהיגות נשית יש קווים סגולים ( זה הצבע שלנו) לעוצמה". "הן לומדות היסטוריה, יהדות, יוגה, כתיבה יוצרת, תנועה, פילוסופיה, מגדר, אימון (COACHING) שעורים על אהבה, והכל נעשה בסיוען של שלש מדריכות, רכזת חינוכית, שישה מורים, מתנדבים רבים ואני".
ומה המבחן הגדול שלהן ?
"המבחן שלהן הוא השירות הצבאי ובעיקר החיים שאחרי השירות הצבאי, הבחירות שלהן, שתחיינה חיים של משמעות. שתחיינה מתוך אמונה ביכולות האישיות שלהן".
מה עתידה של המכינה?
"אני רואה בחזוני, בשנת 2023 , 10 מכינות קדם צבאיות למנהיגות נשית שהמנהלות שלהן יהיו עשרים החניכות המייסדות של המחזור הראשון באופקים
שתפו את הסיפור שלי